Introduktion TIL Randers Kommune

FOR nye chefer

Kære nye chef

Først og fremmest et stort velkommen til Randers Kommune.

Da vi i Randers Kommune gerne vil skabe den bedst mulige velkomst og opstart for dig, har vi i det følgende sammensat et introduktionsprogram, som bidrager til at klæde dig bedst mulig på til dit nye job.

Introduktionsprogrammet indeholder både en del, som omhandler de specifikke forhold i din forvaltning og dit chefområde samt en del, som omhandler de mere generelle forhold i Randers Kommune. Herunder det personale- og ledelsesmæssige grundlag, det politiske niveau og det tværgående samarbejde. Alt sammen for skabe en tryg opstart og tilknytning mellem dig og Randers Kommune som arbejdsplads.

**Den generelle del af introduktionen**Nedenfor kan du orientere dig i den generelle del af introduktionen. Gennem forskellige mødefora vil vi gerne styrke din viden om organisationen, det tværgående samarbejde og din mulighed for at danne netværk med andre chefer.

**Buddy-ordning**Som ny chef bliver du tilknyttet en buddy-ordning der består af to dele:

* En faglig buddy, som er en chefkollega fra din egen forvaltning, som introducerer dig til arbejdsgange, hverdagspraksis, fagsystemer, regler, procedurer, men også det mere lavpraktiske som hvor kaffemaskinen og kantinen befinder sig.
* En social buddy, som er en chefkollega fra et andet direktørområde, som introducerer dig til sociale sammenhænge, kulturer og som hjælper dig til at styrke dit netværk.

**Kaffemøder**Du vil blive indbudt til kaffemøder med chefkollegaer fra nogle af de andre forvaltninger, som kan bidrage til at øge dit kendskab og netværk på tværs i organisationen.

**Trivselssamtale**Din direktør vil invitere dig til trivselssamtaler hver anden måned i det første halve år. Samtalerne vil omhandle emner som balance mellem opgaver og ressourcer, kompetenceudvikling, trivsel samt balance mellem arbejde og privatliv.

**Mastermodul**

Som ny chef opfordres du til at deltage i et skræddersyet mastermodul udviklet af Komponent i samarbejde med Syddansk Universitet, som blandt andet rummer temaer som Politisk lederskab og processer, Strategi og strategisk analyse på toplederniveau og De offentlige styringsrationaler.

Med ønsket om en god opstart byder vi dig velkommen til Randers Kommune.

|  |  |  |
| --- | --- | --- |
| **Aktivitet** | **Dato & varighed** | **Sted** |
| **Randers generelt** | | |
| **Kommunaldirektør Jesper Kaas Schmidt:** Introduktion til de overordnede perspektiver på Randers Kommune  og det politiske samarbejde mellem byråd og forvaltning.   * Randers Kommune som arbejdsplads * Hvordan Randers Kommune fungerer, herunder Randers modellen * Randers Kommune i et historisk, kulturelt og socioøkonomisk perspektiv * Randers Kommunes samarbejdspartnere på lokalt, regionalt og nationalt niveau * Introduktion til DC-forum | Uge 1 1 time | Jesper Kaas’ Kontor Lokale D.2.33 |
| **Stabschef Michael Engelsbæk:** Introduktion til lokale og politiske perspektiver på Randers Kommune.   * Randers Kommunes historie, geografi, sundhed- og uddannelsesprofil * Det politiske klima og den politiske udvikling * Vilkår i Randers Kommune * Samarbejde, arbejdsgange og ansvarsfordeling mellem  udvalg, byråd og forvaltning * Kompetenceplan * Introduktion til byrådssekretariatets rolle | Uge 1 2 timer | Michael Engelsbæks Kontor Lokale D.2.31 |
| **Buddy-ordning** | | |
| **Faglig buddy** Introduktion til den faglige ramme.   * Arbejdsgange og hverdagspraksis * Fagsystemer * Lovgivning, regler og procedurer * Praktiske forhold | Uge 1 1 time | Den faglige buddys kontor |
| **Social buddy** Introduktion til den sociale ramme.   * Samspil mellem fagområder * Hvem kan hjælpe med hvad * Kultur og uskrevne regler | Uge 1 1 time | Den sociale buddys kontor |
| **Kaffemøder** | | |
| Kaffemøder med chefkollegaer fra andre forvaltninger, der kan være med til at øge kendskab og netværk på tværs i organisationen. | Uge 1-2 Møder á 1 times varighed | Lokale bookes |
| **Økonomi** | | |
| **Økonomi- og Vicekommunaldirektør Lars Sønderby:** Introduktion til Randers Kommunes økonomi.   * Nøgletal * Regnskab * Budget og budgetansvar * Ledelsestilsyn * Budgetaftale * Større tværgående beslutninger | Uge 1-2 2 timer | Lars Sønderbys Kontor Lokale D.1.62 |
| **Mediehåndtering** | | |
| **Kommunikationschef Karen Balling Radmer:** Introduktion til kommunikation og mediehåndtering.   * Hvem gør hvad i sager med mediebevågenhed * Hvordan og hvornår kan/skal man som chef bruge Kommunikationsafdelingen * Krav fra medierne og mediehåndtering * Hvilke platforme – hvornår og til hvad * Den samlede organisationen og image | Uge 2-4 2 timer | Karen Radmers Kontor Lokale D.2.88 |
| **Personale og HR** | | |
| **HR og personaleudviklingschef Maria Sofia Schou:** Introduktion til den overordnede politiske og strategiske ramme indenfor personaleområdet.   * Randersmodel og værdier * Personale- og Ledelsespolitik * Personaleorienterede strategier * Rollen som chef og forventninger hertil | Uge 2-4 2 timer | Maria Schous Kontor Lokale D.2.11 |
| **Leder af Organisation og ledelse – HR Simone Frandsen og leder af MED og Arbejdsmiljø – HR Lene Skøtt:**  Introduktion til arbejdsmiljø og ledelsesværktøjer.   * Rekruttering og onboarding * Lederudvikling * Arbejdsmiljø og MED-systemet | Uge 4-6 1 time | Lokale - tilgår |
| **Leder af Løn og Personale Ulla Kronborg og leder af Personalejuridisk Team Steen Nielsen:** Introduktion til løn og det personalejuridiske emner.   * Løn og ansættelse * Tjenestelig samtale, sygefraværssamtale mm. * Fratrædelser og personalejuridiske sager | Uge 4-6 2 timer | Ulla Kronborgs Kontor  Lokale D.2.19 |
| **Juridisk område – *Særligt for sekretariatschefer.*** | | |
| **Chefjurist Ulla Marcus:** Introduktion til forvaltningsret og sagsgange.   * Sagsgange * Udvalgsbetjening | Uge 4-6 1 time | Ulla Marcus’ Kontor Lokale D.2.84 |
| **IT og Digitalisering** | | |
| **IT-chef Bent Højlund:** Introduktion til IT og digitaliseringsområdet.   * IT-organisation * Centrale systemer herunder SBSYS * Tværgående strategier og indsatser på it og digitaliseringsområdet * Support * Datasikkerhed | Uge 4-6 2 timer | Bent Højlunds Kontor Lokale 2.34A  Kasernen, Regimentvej 16, 2.sal, 8930 Randers NØ |
| **Trivselssamtale** | | |
| Trivselssamtale med direktør for den pågældende forvaltning. Afholdes hver anden måned i det første halve år.  Samtalerne vil bl.a. omhandle emner som:   * balance mellem opgaver og ressourcer * Kompetenceudvikling * Trivsel * Balance mellem arbejde og privatliv | Hver 2. måned i det første ½ år | Direktørkontor |